La Gaela – mirinda lingvo
#000002
Serĉu Dublinon meze laŭ la orienta marbordo.
#000004
Belfasto situas 170 km norden, ankaŭ ĉe la orienta marbordo.
#000006
Belfasto estas la ĉefurbo de Nord-Irlando
#000007
106-a Universala Kongreso de Esperanto
#000008
Belfasto, ĉefurbo de Nord-Irlando, estis dum la deknaŭa jarcento la mondcentro de la linaĵa industrio. En la komenco de la dudeka jarcento oni konstruis ĉi tie kelkajn el la plej grandaj ŝipoj de la mondo, inkluzive de la fama luksa vaporŝipo Titanic.
#000009
Nuntempe Belfasto estas moderna kaj dinamika urbo kun pluraj allogaĵoj, kiel la kvartaloj Titanic, Katedralo, Gaela kaj Nova, la urbodomo kaj la kastelo. Krome, oni povas promeni laŭ la rivero Lagan kaj laŭ la vojo de la populara televidserio Ludo de Tronoj.
#000010
En la Reĝina Kvartalo situas la Reĝina Universitato, kie okazos nia kongreso. Apude, eblas promeni en la Botanika Ĝardeno kaj viziti la Ulsteran Muzeon. Ne malproksime troviĝas la Internacia rozĝardeno kaj la Atleta Kurejo, kiu nomiĝas Mary Peters, laŭ la nomo de unu el niaj gajnintoj de oraj medaloj en la Olimpikoj.
#000011
Ekster Belfasto, ĉe la norda marbordo, dum la mita periodo de gigantoj, grandega homo onidire konstruis vojon, la Trotuaron de Giganto. En la pli modernaj tempoj, dum la dekoka jarcento, oni elfosis kanalon de Portadown al Newry. Temas pri la plej malnova ŝtuparkanalo en la insuloj Britio kaj Irlando.
#000014
Nord-Irlando estas la plej malgranda parto de la Unuiĝinta Reĝlando sed enhavas ĝian plej grandan lagon, Lough Neagh.
#000015
Oni diras, ke ni estas sinceraj, amikemaj kaj bonkoraj. Ni certe volas bonvenigi vin al nia landeto, kie troveblas montoj, kasteloj, kamparaj parkoj, malgrandaj familiaj farmbienoj kaj ankaŭ grandaj kamparaj domegoj. Ĉi tie oni ĝuas multajn muzikĝenrojn. La Ulstera Orkestro proponas klasikan, kaj la loka trinkeja muziko estas mondfama kaj populara. Du specoj de sakŝalmo aŭdeblas – la skota sakŝalmo kaj la irlanda kubuta sakŝalmo. La muzikistoj James Galway kaj Van Morrison naskiĝis en Belfasto.
#000016
La insulo Irlando posedas unu gravan bonecon – ĝi estas tiel malgranda, ke sufiĉas kelkaj semajnoj por viziti ĝin ĉiuloke. Kompreneble, eĉ en tiu tempospaco, oni ne vidos ĉion vidindan, sed oni ricevos ĝeneralan impreson pri io entute nova, stranga kaj bela en la kunfandaĵo de lando kaj popolo. En Irlando estas tridek du regionoj (“graflandoj”) kaj irante de unu graflando en alian, vi iras nur de unu alloga vidindaĵo al alia.
#000018
Irlando, la ‘Verda Insulo’, posedas multajn aliajn bonecojn. Neniu parto kuŝas pli ol cent kilometroj de la marbordo. La belaj pejzaĝoj ne estas difektitaj de fabrikeja fumo. La salmo naĝas de la maro tra riveretoj hele puraj. La vojetoj kaj ŝoseoj, ekster la urbegoj sufiĉe larĝaj por ĉiu, turmentos nek aŭtiston nek bicikliston. Vi trovos internan pacon ĉi tie. Irlando estas la loko en kiu oni kuraĝas agi sen troa rapideco.
#000019
Irlando posedas ankoraŭan bonkvaliton. La popolo kapablas paroli interesmaniere. Se vi survoje petas informojn, verŝajne la petito trovos tempon resti kaj paroli ankaŭ pri aliaj aferoj. Tamen multaj partoj de la insulo ĝuas ekonomian kreskadon ekde la aliĝo de la irlanda respubliko kaj la ‘nigra nordo’ al la eŭropa unio. Tamen Nord-Irlando devis lasi EU en 2020.
#000020
Pozicio: Irlando kuŝas okcidente de la insulo Britio, inter la paraleloj de 51o25 ́ kaj 55o23 ́ nordlatitude kaj inter 5o25 ́ kaj 10o35 ́ okcidentlongitude. La distancoj trans la Irlanda maro inter Irlando kaj Britio varias de 20 kilometroj en al nordo ĝis 200 en la sudo.
#000021
Tereno: Areo proksimuma 84,421 sq km. Pleja longo, 483 kilometroj; pleja larĝo 273 kilometroj; pleja alto, Carrantuohill en Kerry, 1050 metroj. La insulo konsistas el granda ebenaĵo (kun multaj marĉoj) ĉirkaŭita de marbordaj montoj diversrokaj.
#000022
Vetero: La klimaton irlandan influis la varmaj marakvoj de la Golfa Marfluo. La malgrando de la insulo kaj la regantaj sud-okcidentaj ventoj certigas mezvarman temperaturon unuforman trans la tuta lando kaj minimume variantan inter somero kaj vintro. La plej sunaj monatoj estas majo kaj junio, la plej varmaj julio kaj aŭgusto, la plej malvarmaj januaro kaj februaro. La okcidenta flanko ricevas pli da pluvo ol alie.
#000024
Turista trafiko: Kuŝanta inter Ameriko kaj la Eŭropa ĉeftero, Irlando estas treege vizitebla de la turisto. Nur du tri horojn oni bezonas por la ŝipvojaĝo de Britio, kaj nur unu du horojn por la aervojaĝo de interalie Glasgovo, Londono, Manĉestro, Birminghamo aŭ Liverpulo (Britio) al Dublino en la sudo aŭ al Belfasto en la nordo. Estas multaj flugoj ĉiutage. Rekta aerservo de eŭropaj urboj kiel Parizo kaj Amsterdam okupas nur du tri horojn.
#000025
Pasportoj: Anoj de la Eŭropa Unio bezonas nur siajn pasportojn. Alilandanoj devus posedi pasporton aŭ de kelkaj landoj vizon. Vizitontoj demandu ĉe la irlanda aŭ brita (por Nord-Irlando) konsulejoj. Troviĝas irlandaj kja britaj diplomatoj en la grandaj urbegoj de la mondo.
#000026
Kulturo: Kvankam geografie apud Britio Irlando havas longan apartan historion. Nek Romanoj nek Anglo-Saksonoj venis. Vikingoj de Norvegio ja detruis multon, eĉ fondis Dublinon kaj kelkajn aliajn urbetojn sed ne havis reĝojn kiel okazis en Anglio. Normandaj lordoj venis, konstruis kastelojn kaj kelkajn preĝejojn sed ankaŭ adoptis la gaelan lingvon. En la 17a jarcento britaj koloniistoj (speciale en la nordo) ja kaŭzis ŝanĝojn pro sia protestantismo. Ĝenerale ili ne adoptis la gaelajn lingvon aŭ kulturon. Malsategoj kaj elmigrado estis la plej grandaj detruantoj en la 19-a jarcento.
#000028
Transporto:Komforta reto fervoja kondukas de Dublino, Belfasto kaj Cork al multaj graflandoj. Estas luksa servo de aŭtobusoj por aŭtovojoj, ŝoseoj kaj vojetoj. Centoj de duetaĝaj aŭtobusoj troviĝas en la ĉefaj urbegoj.
#000029
Sporto: En Irlando oni sportas vere sportcele, kaj ĉie la sportisto estas gasto honorata. Fiŝkaptado – salmo kaj truto – fiŝado de la dua en multaj lokoj sen imposto. Ĉasado – ĉevalkuroj oftege − Dublina Ĉevalfoiro okazas en aŭgusto ĉiun jaron. Golfo, 367 kluboj kiam oni lastafoje kalkulis. Jaktado, remado, gazonteniso, poloo, sportpafado, futbalo, naĝado, dancado, teatroj, kineoj, ktp troveblas.
#000030
Monsistemo: Irlanda Respubliko estas ano de la eŭropa monunio, do oni uzas eŭrojn. La moneroj portas harpon denove, nacian emblemon, simbolon de la muzika tradicio en la insulo. Monŝanĝejoj ĉe ĉiuj bankoj kaj turismaj oficejoj. Britan sterlingan monon oni uzas en Nord-Irlando; oni akceptas ĝin ankaŭ en kelkaj aliaj partoj de la insulo.
#000031
Hoteloj: La turismaj oficejoj disdonas listojn de hoteloj kaj gastejoj, kun indiko pri prezoj, ktp. Oni korespondas diverslingve.
#000033